**Szakmai ajánlat elkészítésének és benyújtásának feltételei**

1. **Szempontok a környezeti menedzsment tervhez:**

Ebben a pontban szükséges leírni azokat az intézkedéseket, amelyeket ajánlattevő annak érdekében tesz, hogy a környezet védelméről a munkafolyamatok során folyamatosan gondoskodjon.

1. veszélyes anyagszállítás (pl. üzemanyag, kenőanyagok)
2. veszélyes anyagok deponálása, raktározása (pl. üzemanyag, kenőanyagok)
3. hulladékkezelés,
4. veszélyes hulladékok kezelése,
5. kárelhárítás ,
6. zajvédelem,
7. szakemberek oktatása,
8. kommunikáció módja,
9. alvállalkozók, beszállítók kiválasztása.
10. A Környezeti menedzsment terv benyújtása

A Környezeti menedzsment tervet az ajánlattevőknek elkülönített módon elhelyezett iratként kell benyújtaniuk.

Az elkülönítetten benyújtott iratot külön kötetként, anonim módon szerkesztve kell elkészíteni.

* az irat nem tartalmazhatja az ajánlattevő nevét címét,
* az ajánlattevő kerülje olyan adatok, utalások szövegbe illesztését melyből az ajánlattevő kilétére az ajánlatkérő következtetni tudna.
* a dokumentumot oldalszámozással és tartalomjegyzékkel kell ellátni.
* A dokumentumot zárt borítékban kell elhelyezni. A dokumentumot tartalmazó borítékba kell behelyezni a szöveg elektronikus adathordozóra írt (CD vagy DVD) példányát is. Az így elkészített zárt, felirat nélküli borítékot abba az úgynevezett ajánlati borítékba kell helyezni, mely az ajánlatot és az ajánlat elektronikus változatát tartalmazza.
* Amennyiben a Környezeti menedzsment terv fentiek szerinti anonimitása nem biztosított, az az ajánlattevő felelőssége.

1. A Környezeti menedzsment terv jeligével történő ellátása

Az ajánlatok bontásakor a tenderbontást vezető személy jeligével (sorszámmal) látja el a részére átadott Környezeti menedzsment tervet és az alábbi jegyzőkönyvben rögzítetten azonosítja a sorszámokat az ajánlattevőkkel. Ha átvette az összes Környezeti menedzsment tervet, a jegyzőkönyvet aláírja, borítékba helyezi, és a borítékot lezárja úgy, hogy az csak roncsolással legyen felnyitható. A borítékon az alábbi szöveg

olvasható: „Kizárólag az ajánlatok végső értékelése céljából összehívott bírálóbizottsági értekezleten nyitható fel”

A jegyzőkönyv minta a következő:

JEGYZŐKÖNYV

„Nagygép igényű parkfenntartási munkák”  
tárgyú közbeszerzési eljárásban  
a Szakmai ajánlatok jeligével történő ellátásáról

Alulírott , mint az ajánlatkérő megbízottja a bírálóbizottság nevében a benyújtott

szakmai ajánlatokat az alábbi jeligével látom el.

|  |  |  |
| --- | --- | --- |
| Ajánlattevő | Székhelye | Jelige |
|  |  | 1 |
|  |  | 2 |
|  |  | 3 |
|  |  | n |

Az ajánlattevők által anonim módon elkészített szakmai ajánlatokat a fenti jeligével láttam el.

A jelen levelet zárt borítékba helyezem és „Kizárólag az ajánlatok végső értékelése céljából összehívott bírálóbizottsági értekezleten nyitható fel” felirattal látom el a borítékot.

Kelt:

aláírás

A Környezet menedzsment terv értékelése

Az ajánlatkérő által felkért szakértő készíti el a Környezet menedzsment tervek indoklással alátámasztott értékelését, és javaslatot tesz a kidolgozottság sorrendjére.

A szakértő előtt titokban marad az ajánlattevők személye.

A szakértő összesen 9 szakmai szempontra egyenként 1 és 10 pont közötti pontszámot adhat.

Így legfeljebb 90 pont adható egy-egy Környezet menedzsment tervre.

Az 1 és 10 közötti pontszámok odaítélésekor az alábbi szempontokat kell figyelembe vennie a felkért szakértőnek.

Ha a kidolgozottság felületes, leegyszerűsítő vagy szakmaiatlan, azaz nem megfelelő, akkor 1 pontot kell adnia.

Ha a kidolgozottság részletes, átfogó jellegű, és a szakma általános elvárásaival egybevetve kiemelkedő színvonalú, akkor a maximális 10 pontot kell adnia.

A szakértőnek e két határeset között differenciáltan, az indoklásban az azonos szakmai szempontok kidolgozottságát egymással összevetve kell a pontszámot meghatároznia.

A szakértő meghívást kap az ajánlatok értékelését végző bírálóbizottsági értekezletre.

Ott írásban benyújtja az indoklással alátámasztott szakvéleményét és a Környezet menedzsment tervek kidolgozottságára vonatkozó sorrendiségi javaslatát.

A bírálóbizottság kérdéseket intézhet a szakértőhöz. A bírálóbizottság a szakértő írásbeli szakvéleménye és szóbeli indoklása alapján tesz javaslatot a Környezeti menedzsment tervek kidolgozottságának sorrendiségére.

Mindeddig csak a sorszámok szerint nevezik meg a Környezeti menedzsment terveket.

Ha bírálóbizottság szótöbbséggel dönt a sorrendiségről, akkor a 2. pontban meghatározott borítékot felnyithatják és azonosíthatják a Környezeti menedzsment tervet az azokat benyújtó ajánlattevőkkel.

A bírálóbizottság sorszámmal látja el a Környezeti menedzsment tervet. A legmagasabb pontszámot elérő terv kapja az egyes sorszámot a következő a kettest és így tovább.

Az értékelés módszere a Közbeszerzések Tanácsa 2/2004. számú módosított ajánlása (K.É. 2012. évi 61. szám 2012. 06. 1.) III.A fejezet 2. pontja szerinti sorba rendezés.

A legjobb Környezeti menedzsment terv kapja a maximális pontszámot (10 pont), az utolsó helyen rangsorolt a minimális pontszámot (1 pont), többi megajánlás pontszáma e két határérték között kerül felosztásra.

A pontozási képlet: Pv=((Alj/Av) x 99)+1, ahol: Pv a vizsgált pontszám, Pmax a legmagasabb adható pontszám (10 pont), Av a vizsgált koncepció sorszáma, Alj a legjobb koncepció sorszáma = 1.

Az ajánlatkérő a részszempontok esetében a pontozást két tizedes jegyig végzi el, a kerekítés szablyai szerint.